

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 21 novembre 2017**

**Esplèndid inici de temporada a Baqueira Beret amb un cap de setmana assolellat i la inauguració de la cafeteria Bosque**

**L'estació de la Val d'Aran i Valls d'Àneu ha tingut un primer cap de setmana amb 30 km de pistes oberts i 4.500 esquiadors que han gaudit d'una molt bona meteorologia i amb uns gruixos de neu de fins a 50 cm.**

Una de les principals novetats d'aquest hivern, i que es va estrenar dissabte amb una gran acceptació per part dels usuaris, va ser la renovada cafeteria Bosque situada a Baqueira 1800 en la qual destaca l'amplitud i la comoditat.

El dissabte 18 de novembre Baqueira Beret va començar la nova temporada 2017-18 amb molta neu atenent que encara falta un mes per a l'arribada de l'hivern. Es va obrir la zona central de Baqueira amb tots els remuntadors en funcionament excepte el Telecabina i el TDS (telecadira desembragable) Pla de Baqueira. Van funcionar els TDS Bosque, Mirador, Era Cabana, Jorge Jordana i el TS Esquirós. També els telesquís Rabadà i les tres cintes de la zona de debutants. Aquests remuntadors permetien l'accés dels 4.500 esquiadors i snowborders que han passat per l'estació durant el cap de setmana a 28 traçats amb un total de 30 km de pistes.

Durant la setmana l'estació seguirà oberta oferint la part central de Baqueira als que tinguin ganes de gaudir de les pistes aquest novembre i es mantindran els preus especials del forfet de 30 € adult i 20 € infantil fins al divendres 24 de novembre. Els equips tècnics de l'estació treballaran a fons per a l'obertura de més pistes de cara dissabte 25 en el qual es posarà a la venda el forfet ja a preu de tarifa normal.

**Èxit de la nova Cafeteria Bosque**

L'emoció el cap de setmana a pistes no estava estrictament sobre la neu. La cèntrica cafeteria Bosque s'ha convertit en una de les atraccions dels primers dies de temporada i és que el resultat de la remodelació total és espectacular.

L'espai és ampli, acollidor i còmode. En aquest sentit s'ha dissenyat un "free flow", espai de lliure circulació on veure i poder triar què menjarem amb total comoditat. Els canvis, evidentment, han portat a la desaparició del veterà self-service, així com la zona destinada a entrepans.

En la nova cafeteria Bosque, hi ha un ambient relaxat en un espai ampli amb taules i cadires de diferents alçades i fins i tot una acollidora zona amb llar de foc, com en el Baqueira Grill 5J. També els agradarà que a la zona "free flow" disposen de quatre caixes per evitar les cues a l'hora de pagar. Per a qui prefereixi entrepans, els trobarà en aquesta mateixa àrea gastronòmica.

Tenint en compte que és una instal·lació pensada per a les famílies, també hi ha una zona de creps i gofres en el servei de bar. Part de la remodelació, més enllà del menjador, s'ha dut a terme també pensant en fer la vida més fàcil al client, i ara l'esquiador es trobarà altres detalls com que la terrassa principal i el menjador queden al mateix nivell.

A l'esquiador de Baqueira Beret de ben segur que li agradarà la nova i més fàcil accessibilitat a la terrassa. A l'entrada principal, que dóna al Baqueira Store, se li suma un nou accés sota coberta per arribar directament als serveis o entrar a la cafeteria. De la mateixa manera, l'espai on es trobava la barra d'entrepans ha desaparegut i ara hi ha un ampli espai mirador on poder parar a prendre un refrigeri o menjar amb unes excel·lents vistes.

La renovació no només afecta a l'espai sinó també a l'oferta gastronòmica i l'aposta per la qualitat queda reflectida en l'arribada de propostes com les pizzes, les carns a la brasa i els plats del dia elaborats en una cuina que també guanyen espai.

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret